Diari Oficial de la Generalitat Valenciana


Sumari del DOGV 3599, del 07-10-1999 (1999/8575)

ORDRE de 4 d'octubre de 1999, de la Conselleria d'Ocupació, per la qual s'estableix un nou termini de presentació de sol·licituds a la convocatòria de foment de l'ocupació regulada mitjançant l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interés general i social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3599

Data del DOGV
:   07-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8575


Data del document
:   04-10-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * aturat
    * ajuda a l'ocupació
    * administració local

ORDRE de 4 d'octubre de 1999, de la Conselleria d'Ocupació, per la qual s'estableix un nou termini de presentació de sol·licituds a la convocatòria de foment de l'ocupació regulada mitjançant l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interés general i social. [1999/8575]
  
Amb data 19 d'abril de 1999 va ser publicada en el Diari Oficial de la Generalitat Valenciana l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interés general i social. La dita ordre estableix en la disposició addicional segona l'import de 6.437.298.713 pessetes com a crèdit pressupostari destinat a finançar-la en l'exercici 1999.
  
Atesa la favorable acollida que ha tingut la convocatòria, i també la disponibilitat pressupostària que permet incrementar la dotació inicial, es considera convenient procedir al dit increment, i també a l'obertura d'un nou termini de presentació de sol·licituds.
  
Per això i en virtut de les facultats que m'atorguen l'article 35 de la Llei 5/1983, del Govern Valencià, i l'article 47 de la Llei d'Hisenda Pública Valenciana,
  
ORDENE
  
Article 1
  
S'amplia per a l'exercici de 1999 la dotació pressupostària destinada a finançar les ajudes previstes en l'Ordre de 14 d'abril de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions, en l'àmbit de la col·laboració amb les corporacions locals per a la contractació de treballadors desocupats en la realització d'obres i serveis d'interés general i social, a càrrec del programa, la línia i l'import que a continuació s'indiquen:
  
Programa 322.10, capítol IV, línia 423/000/99 (codi comptable 2941), import global màxim 5.296.901.761 pessetes, la qual cosa comporta un increment de 528.702.161 pessetes sobre la dotació anterior.
  
Article 2
  
S'obri un nou termini de presentació de sol·licituds de quinze dies naturals comptats a partir de l'endemà de la publicació de la present ordre en el Diari Oficial de la Generalitat Valenciana.
  
València, 4 d'octubre de 1999
  
El conseller d'Ocupació,